येँ - परम्परागत प्रविधियात हाथ्या बिसें वान प्लसं थःगु न्हूगु संस्करण वानप्लस प्रो७ बजारय् हःगु दु । थ्व फोनय् हरेक इलय् किपा कायेगु निंतिं ४८ एमपीआर रियर क्यामेरा, ११७ अल्ट्रा वाइड एन्गल लेन्स व स्वंगू गुणा तक अप्टिकल जुम, नाइटस्के २.० प्रविधिया लिसें स्मार्ट कथं किपा कायेफइगु खँ कम्पनीं धाःगु दु ।
न्हू कथंया स्क्रिन व छगू हे कथंया डिस्प्ले दुगु मोबाइलया रिजोलुसन ३१२० बाइ १४४० दुगु थुगु फोनं प्याखं स्वयेबलय् नं न्हूगु अनुभव बीगु खँ प्रेस विज्ञप्तिइ न्ह्यथनातःगु दु । वानप्लस ७ प्रोया डिस्प्ले दकलय् एडभान्स जूगु दावी कम्पनीया दु ।
४००० एमएएचया ब्याट्रि छकः चार्ज यायेधुंकाः न्हिछि तुइ । नीगू मिनेटया दुने फूल चार्ज जुइसा थुकी लिक्विड कुलिङ प्रणाली दुगुलिं फोन मक्वाइगु खँ धाःगु दु । वानप्लसया नेपाःया बजारय स्वंगू भेराइटी उपलब्ध दु ।
